হিন্দু জাতীয়তাবাদ
"হিন্দু" শব্দটির উৎপত্তি ভারতীয় উপমহাদেশের উত্তর-পশ্চিমাঞ্চলে অবস্থিত সিন্ধু নদের ফার্সি নাম থেকে। খ্রিষ্টীয় চতুর্দশ শতাব্দীতে আরব, পারসিক ও আফগানরা উক্ত অঞ্চলের অধিবাসীদের প্রথম "হিন্দু" নামে অভিহিত করে। মধ্যযুগীয় ভারতের ঐতিহাসিক বিবরণীগুলি থেকে দেশীয় রাষ্ট্রব্যবস্থার বর্ণনায় "হিন্দু" শব্দটির প্রয়োগের কথা জানা যায়। এই সব রচনা থেকে প্রমাণিত হয়, ঊনবিংশ শতাব্দীর প্রথম পাদের পূর্বাবধি "হিন্দু" শব্দটি ধর্মের বদলে দেশীয় জনগণ অর্থেই অধিকতর প্রযোজ্য ছিল।
বৌদ্ধধর্মের সহিত হিন্দুধর্মের সম্বন্ধ
বৌদ্ধধর্মের সহিত হিন্দুধর্মের সম্বন্ধ (মূল ইংরেজিতে: বুদ্ধিজম, দ্য ফুলফিলমেন্ট অফ হিন্দুইজম) হল হিন্দু সন্ন্যাসী স্বামী বিবেকানন্দের দেওয়া একটি বক্তৃতা। ১৮৯৩ সালের ২৬ সেপ্টেম্বর শিকাগোয় বিশ্বধর্মমহাসভায় তিনি এই ভাষণটি দেন। এই বক্তৃতায় তিনি বৌদ্ধধর্মকে হিন্দুধর্মের পূর্ণ প্রকাশ বলে উল্লেখ করেন।